กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลโพธิ์พระยาตำบลพิหารแดง ตำบลสนามชัยตำบลรั้วใหญ่ ตำบลบ้านโพธิ์ตำบลไผ่ขวาง ตำบลดอนโพธิ์ทองตำบลท่าพี่เลี้ยงตำบลดอนกำยาน ตำบลท่าระหัดและตำบลทับตีเหล็กอำเภอเมืองสุพรรณบุรีจังหวัดสุพรรณบุรีพ.ศ.๒๕๔๗[๑] อาศัยอำนาจตามความในมาตรา ๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ.๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีกหรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือเริ่มต้นจากจุดบรรจบของถนนอุ่นใจประชาราษฎร์ กับคลองวังกุ่มไปทางทิศตะวันออก ตามแนวถนนอุ่นใจประชาราษฎร์ฟากเหนือ ซึ่งเป็นแนวแบ่งเขตการปกครองระหว่างอำเภอเมืองสุพรรณบุรีกับอำเภอศรีประจันต์จนบรรจบระยะห่าง ๕๐๐ เมตร กับคลองส่งน้ำสายใหญ่ ๑ ซ้าย ฝั่งตะวันออกทิศตะวันออกเป็นแนวขนานระยะ ๕๐๐ เมตร กับคลองส่งน้ำสายใหญ่ ๑ ซ้าย ฝั่งตะวันออก ไปทางทิศใต้ จนบรรจบแนวแบ่งเขตการปกครองระหว่างอำเภอเมืองสุพรรณบุรีกับอำเภอบางปลาม้าทิศใต้เลียบแนวเส้นแบ่งเขตอำเภอเมืองสุพรรณบุรีกับอำเภอบางปลาม้าไปทางทิศตะวันตก จนถึงแนวขนานระยะ๑,๐๐๐ เมตร กับศูนย์กลางทางหลวงแผ่นดินหมายเลข ๓๓๑๘ และเป็นเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๓๓๑๘ ไปทางทิศตะวันตกเฉียงเหนือจนบรรจบทางหลวงชนบท สพ. ๒๐๖๘ ฟากใต้ จากจุดนี้เป็นเส้นตรงไปทางทิศตะวันตกเฉียงเหนือจนบรรจบกับทางหลวงแผ่นดินหมายเลข ๓๒๑ ตรงจุดที่ทางหลวงแผ่นดินหมายเลข ๓๒๑ ฟากตะวันตกบรรจบกับทางหลวงชนบท สพ. ๒๐๖๗ ฟากใต้ทิศตะวันตกเลียบทางหลวงชนบท สพ. ๒๐๖๗ ฟากใต้ และฟากตะวันตกไปทางทิศเหนือจนบรรจบกับทางหลวงแผ่นดินหมายเลข๓๒๒ ฟากใต้ และเป็นเส้นตั้งฉาก ระยะ ๑,๐๐๐ เมตร กับศูนย์กลางทางหลวงแผ่นดินหมายเลข๓๒๒ จากจุดนี้เป็นเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข๓๒๒ และ ๓๒๑ ไปทางทิศตะวันออก จนบรรจบทางหลวงแผ่นดินหมายเลข ๓๔๘๗ ฟากตะวันตก เลียบทางหลวงแผ่นดินหมายเลข๓๔๘๗ ฟากตะวันตกไปทางทิศเหนือ และต่อเป็นเส้นตรงไปบรรจบกับจุดเริ่มต้นเว้นแต่พื้นที่บริเวณที่ ๒บริเวณที่ ๒ หมายความว่า พื้นที่บริเวณดังต่อไปนี้๒.๑ ทิศเหนือจดแนวแบ่งเขตอำเภอเมืองสุพรรณบุรีกับอำเภอศรีประจันต์ทิศตะวันออก จดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข๓๔๐ คลองส่งน้ำสายใหญ่ ๑ ซ้าย ฝั่งตะวันตก ทางหลวงชนบท สพ. ๒๐๑๗ ฟากตะวันตก ถนนสาธารณะไม่ปรากฏชื่อ ฟากตะวันตก คลองท่าโขลง ฝั่งตะวันออกเส้นขนานระยะ ๑๐๐ เมตรกับศูนย์กลางทางหลวงชนบท สพ. ๒๐๑๓ เส้นขนานระยะ๑๐๐ เมตร กับคลองส่งน้ำสายใหญ่ ๑ ซ้าย โรงเรียนบ้านรางกระทุ่ม วัดธรรมมงคล เส้นขนานระยะ๑๐๐ เมตร กับศูนย์กลางทางหลวงแผ่นดินหมายเลข ๓๒๙ คลองท่าโขลง ฝั่งตะวันตก และเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๓๔๐ทิศใต้ จดทางหลวงชนบท สพ. ๒๐๗๑ ฟากเหนือทิศตะวันตก จดทางหลวงแผ่นดินหมายเลข ๓๔๐ ฟากตะวันออก๒.๒ ทิศเหนือจดทางหลวงชนบท สพ.๓๔๘๗ ฟากเหนือทิศตะวันออก จดทางหลวงแผ่นดินหมายเลข ๓๔๐ฟากตะวันตกทิศใต้ จดทางหลวงแผ่นดินหมายเลข ๓๐๓๗ ฟากเหนือและวัดโพธิ์นางเทราทิศตะวันตก จดเส้นขนานระยะ ๑๕ เมตร กับแม่น้ำท่าจีนฝั่งตะวันออก ถนนหมื่นหาญ ฟากใต้ ถนนเณรแก้ว ฟากตะวันออก ถนนนางพิม ฟากเหนือ ถนนพระพันวษาฟากตะวันตก และเส้นขนานระยะ ๑๕ เมตร กับแม่น้ำท่าจีน ฝั่งตะวันออก๒.๓ ทิศเหนือจดเส้นขนานระยะ ๕๐ เมตร กับศูนย์กลางทางหลวงแผ่นดินหมายเลข ๓๒๒ แนวเส้นตั้งฉากกับทางหลวงแผ่นดินหมายเลข๓๒๒ ที่จุดซึ่งทางหลวงแผ่นดินหมายเลข ๓๒๑ บรรจบกับทางหลวงแผ่นดินหมายเลข ๓๒๒ ไปทางทิศเหนือตามแนวทางหลวงแผ่นดินหมายเลข ๓๒๒ เป็นระยะ ๔๐๐ เมตร และเป็นเส้นตรงไปทางทิศตะวันออกจนบรรจบทางหลวงชนบท สพ. ๒๐๕๘ ฟากตะวันตกทิศตะวันออก จดทางหลวงชนบท สพ. ๒๐๕๘ ฟากตะวันตกทิศใต้ จดเส้นขนานระยะ ๕๐ เมตร กับศูนย์กลางทางหลวงแผ่นดินหมายเลข๓๒๑ เส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๓๒๑ และเส้นตั้งฉากระยะ๔๐๐ เมตร กับทางหลวงแผ่นดินหมายเลข ๓๒๑ ที่จุดซึ่งทางหลวงแผ่นดินหมายเลข ๓๒๒ บรรจบกับทางหลวงแผ่นดินหมายเลข๓๒๑ ไปทางทิศตะวันตกเฉียงใต้ ตามแนวทางหลวงแผ่นดินหมายเลข ๓๒๑ เป็นระยะ ๙๐๐ เมตรทิศตะวันตก จดเส้นตั้งฉากไปทางทิศตะวันออกเฉียงเหนือจนบรรจบกับเส้นขนานระยะ ๕๐ เมตร กับศูนย์กลางทางหลวงแผ่นดินหมายเลข ๓๒๒๒.๔ ทิศเหนือจดทางหลวงแผ่นดินหมายเลข ๓๒๑ ฟากใต้ ทางหลวงแผ่นดินหมายเลข ๓๔๘๗ ฟากตะวันออก แนวเส้นตั้งฉากกับทางหลวงแผ่นดินหมายเลข๓๔๘๗ ตรงจุดที่ศูนย์กลางทางหลวงชนบท สพ. ๓๔๘๗ บรรจบกับศูนย์กลางทางหลวงแผ่นดินหมายเลข๓๒๑ ไปทางทิศเหนือ ตามแนวทางหลวงแผ่นดินหมายเลข ๓๔๘๗ เป็นระยะ ๖๕๐ เมตร จนบรรจบบริเวณคูเมืองฝั่งตะวันตกฝั่งเหนือ และฝั่งตะวันออก และเป็นเส้นตรงต่อจากแนวคูเมืองมาบรรจบถนนสมภารคง ฟากใต้เลียบถนนสมภารคง ฟากใต้ ไปทางทิศเหนือ จนบรรจบวัดสารภีทิศตะวันออก จดเส้นขนานระยะ ๑๕ เมตร กับแม่น้ำท่าจีนฝั่งตะวันตกทิศใต้ จดวัดประสพสุข ทางหลวงแผ่นดินหมายเลข๓๓๑๘ ฟากเหนือ ทางหลวงชนบท สพ. ๒๐๖๘ ฟากเหนือ และเส้นขนานระยะ๕๐ เมตร กับคลองส่งน้ำ ๒ ซ้าย ๑ ขวาทิศตะวันตก จดเส้นขนานระยะ ๖๐๐ เมตร กับศูนย์กลางทางรถไฟสายกรุงเทพฯสุพรรณบุรี บริเวณบำบัดน้ำเสีย บริเวณที่ดินการรถไฟแห่งประเทศไทย เส้นขนานระยะ๑,๑๐๐ เมตร กับศูนย์กลางทางหลวงแผ่นดินหมายเลข ๓๒๑ ถนนสาธารณะไม่ปรากฏชื่อฟากเหนือ และแนวเส้นตั้งฉากกับทางหลวงชนบท สพ. ๒๐๖๖ ตรงจุดที่ทางหลวงชนบทสพ. ๒๐๖๖ บรรจบกับทางหลวงแผ่นดินหมายเลข ๓๒๑ ไปทางทิศใต้ ตามแนวทางหลวงชนบทสพ. ๒๐๖๖ เป็นระยะ ๑,๑๐๐ เมตร แนวขนานระยะ๕๐๐ เมตร กับศูนย์กลางทางหลวงชนบท สพ. ๒๐๖๖ทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลโพธิ์พระยาตำบลพิหารแดง ตำบลสนามชัย ตำบลรั้วใหญ่ ตำบลบ้านโพธิ์ ตำบลไผ่ขวาง ตำบลดอนโพธิ์ทองตำบลท่าพี่เลี้ยง ตำบลดอนกำยาน ตำบลท่าระหัด และตำบลทับตีเหล็ก อำเภอเมืองสุพรรณบุรีจังหวัดสุพรรณบุรี ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑)ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒)ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓.มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖. มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า๑๐ เมตร และสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณวันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลโพธิ์พระยา ตำบลพิหารแดง ตำบลสนามชัย ตำบลรั้วใหญ่ ตำบลบ้านโพธิ์ตำบลไผ่ขวาง ตำบลดอนโพธิ์ทอง ตำบลท่าพี่เลี้ยง ตำบลดอนกำยาน ตำบลท่าระหัด และตำบลทับตีเหล็กอำเภอเมืองสุพรรณบุรี จังหวัดสุพรรณบุรี พ.ศ. ๒๕๔๗(ดูข้อมูลจากภาพกฎหมาย)หมายเหตุ:-เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลโพธิ์พระยา ตำบลพิหารแดง ตำบลสนามชัย ตำบลรั้วใหญ่ ตำบลบ้านโพธิ์ตำบลไผ่ขวาง ตำบลดอนโพธิ์ทอง ตำบลท่าพี่เลี้ยง ตำบลดอนกำยาน ตำบลท่าระหัด และตำบลทับตีเหล็กอำเภอเมืองสุพรรณบุรี จังหวัดสุพรรณบุรี ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๒๑มีนาคม ๒๕๔๘ฐิติพงษ์/พัชรินทร์/ ตรวจ๒๙ เมษายน ๒๕๔๘สายสัมพันธ์/ปรับปรุง๘ ตุลาคม ๒๕๖๓อรญา/ตรวจ๒๕ มกราคม ๒๕๖๔[๑] ราชกิจจานุเบกษาเล่ม ๑๒๑/ตอนพิเศษ ๕๑ ก/หน้า ๑๓๙ (เล่มที่ ๔)/๓ กันยายน ๒๕๔๗